timothydillan/balinese-cpt-corpus huggingface dataset:
Kesenian Srandul rumasuk ring drama tari tradisional. Kesenian puniki mawit saking seni tradisional kerakyatan soang-soang sane kawentuk antuk tari kelompok, garapan tari puniki kakeman sederhana, duaning nenten kauningin sang sane ngaryanin tarian puniki. Karya seni puniki manados karya seni kolektif utawi karya seni turun-temurun. Tarian puniki wenten sane masifat magis, wenten sane kabaos penari trance-cerita sane kapentasang ring genah sane mabina-binayan ring genah A taler genah sane B. Ring wawengkon soang-soang ceritera sane katampilang inggih punika cerita rakyat nenten kabanda antuk panyarita tokoh, wenten taler ring wawengkon lianan sane ceritera sane ngamentasang ceritera rakyat katimpalin tokoh Dadung Awuk kemanten, punika ngawinan pateh sekadi kesenian Dadung Awuk.

Sang Sane Nyolahang
Wenten taler marupa drama tari sane lianan mawit saking karangan mwah cerita rakyat, missal Demang Cokroyuda, Prawan Sunthi, alat musik sane kanggen taler akueh tur mabina-binayan. Rikalaning ngamentasang tarian Srandul puniki wenten 15 krama sane kaperluang, luire 6 (nenem) sane ngiringang (musik) mwah 9 (sia) sane pinaka nyolahang. Sang sane nyolahang kakepah manados kakalih, luire; luh lan muani, sakewanten wenten taler sane margiang muani kemanten, nanging peran sane luh kasaluk olih sane lanang.

Pakian utawi Kostum
Kostum utawi pakian sane kaanggen inggih punika katah kaanggen jdamane ring desa-desa rikalaning sadina-dina, kawewehin malih kidik makeup sane masifat realistis.

Dialog
Dialog utawi lelampan sane kaanggen taler nganggen dialog sadina-dina, aktivitas kasinahang antuk sasolahan, alat musik nganggen angklung, terbang, kendang.

Sasolahan Sane Kamargiang Engseb Surya
Kesenian utawi pertunjukan Srandul puniki kasolahang rikalaning wengi, lami indik kawenenan galah sasolahan puniki nenten kapatok galah, manut kadi permintaan. Genah pementasan utawi kesenian puniki mawentuk arena antuk uperengga inggih punika Obor.

Pah-pahan Pamargi
Manut Basiran basis Hargito (Kota gede), ring pementasan utawi kesenian punika wenten 6 (nenem) sasolahan pembuka, inggih punika; sasolahan gebyar, sane kasolahang olig pemain tunggal, tari simbok-simbok kasolahang olih apasang penari, tari simak ramak olih penari tunggal, tari yongka-yongki olih penari tunggal, tari mas-emasi olih penari tunggal, tari mandung-mandung taler olih penari tunggal. Tiosan punika wusan wawu kasolahang kesenian Srandul. Lakon utama inggih punika Padang Kamkam Pamor Kencono. lakon puniki kaambil saking Babad Menak, kaisinin olih kisah fiktif sane wenten ring tanah Arab.

Pustaka

Tari tradisional
Umah Dulohupa inggih punika silih tunggil umah adat Gorontalo. Dulohupa mateges musyawarah ring basa Gorontalo. Dulohupa inggih punika balai musyawarah saking pasametonan kerajaan. Wangun umah adat puniki marupa panggung sané mapiranti saking papan saha wangun raabné khas Gorontalo. Ring pahan ungkur umah dulohupa wénten genah masandekan anggén para raja saha pasametonan kerajaan sinambi nyingakin para yowanané maplalian. Ring masa kerajaan dumun, umah dulohupa kanggén pinaka genah pengadilan kerajaan. Umah adat dulohupa pinaka genah wisata budaya sané wénten ring jantung kota Gorontalo. Pinaka genah wisata, pamerintah kota Gorontalo madué galah mangda sida nyinahang umah adat miwah budaya Gorontalo majeng sang sané ngrauhin genah punika.

Wangun miwah Kawigunan Umah Dulohupa
Manut saking buku Arsitektur Benteng dan Rumah Adat ring Sulawesi, umah adat dulohupa kawangun nginutin desa kala patra sané wénten irika.

Manut piranti kayu sané kaanggén, punika ngambil filosofi wangun déwék manusa saha dasar kaprecayan, minakadi madaging pilar panyokong sané kaumpamayang sakadi batis i manusa.
Raab dulohupa mapiranti antuk somi sané sakadi pelana, inggih punika maraab segitiga masusun kalih nyinahang artos pamargin tri hita karana inggih punika paiketan manusa sareng Sang Hyang Parama Kawi, manusa sareng manusa, miwah manusa sareng palemahan.
Ring langgatan umah wénten kalih kayu sané kapasang masilang, ketah kawastanin talapua sané mawiguna mangda sida nyomia saluir bhuta kala saha ngedohin saluir baya.
Panggung umah dulohupa kasokong antuk kalih pilar utama sané kawastanin wolihi, nenem akehné pilar ring ajeng, saha pilar dasar akéhné tigang dasa kalih (32) katik kawastanin potu.
Akéh ruangan ring umah dulohupa wantah ptung ruangan kémanten, duaning wantah kanggén parum utawi panglaksanan parikrama sané mapaiketan ring adat, seni, miwah budaya ring Gorontalo.
Umah dulohupa kajangkepin antuk kalih tangga, inggih punika tangga sané magenah ring sisi kiwa miwah tengen umah sané manados simbol tangga adat, kawastanin tolitihu.
Mangkin, umah adat dulohupa kawigunayang anggén pamargin upacara adat, sakadipawiwahan miwah panglaksanan seni budayaring Gorontalo.
Sajeroning wewidangan umah dulohupa taler wénten piranti sané anggéna rikala pawiwahan, minakadi: busana pawiwahan, payasan, saha piranti-piranti sané mapangarga tiosan.

Pustaka

Umah adat ring Indonésia
Mie Bangka sane katah kabaos Bakmi Bangka inggih punika sangan khas saking Pulau Bangka, sane madue alkuturasi budaya tiga negara.

Mie Bangka puniki rumasuk ring sanganan Hakka utawi Khek. Sanganan khas Tiongkok puniki kabaktas olih orang Han ka Indonesia riantukan meled pisan ring kawentenan timah ring Belitung dugase punika. Pertambangan timah ngawinang wenten interaksi punapi antuk tata-titi rikalaning memasak jadma saking Tionghoa, silih sinunggilnyane kuliner mie sane kamasak antuk katumis.

Mien
Ring pulau Bangka, mie puniki katah kabaos Mien utawi Mian. Sekadi sane sampun kabaos, Mie Bangka inggih punika alkuturasi saking tigang panagara inggih punika; 1. Tionghoa, 2. Belanda, 3. Indonesia.

Mie sane mawit saking budaya Tionghoa, wenten wewehan kentang sane manados ciri khas Belanda, selanturnyane rasa manis sane mawit saking sanganan Indonesia.

Punapi antuk penyajiannyane inggih punika nenten matiyosan ring kawentenan mie sane lianan. Mie Bangka kasajiang antuk taburan potongan be siap kecap sane kacincang lan ngaanggen taburan babi cincang.

Matiyosan ring punika taburan khas sane tiyosan makadi seafood miwah ikan. Woh-wohan sane manados paweweh sane katah wenten ring mie ayam, taler paweweh don bawang lan tauge.

Ring Dija Iraga Sida Manggihin Mie Bangka Puniki?
Mie Bangka puniki pateh sekadi sanganan mie khas daerah sane tiyosan, sekadi; mie jogja, mie aceh miwah mie sane lianan. Kawentenane mangkin mie Bangka sampun sida kapanggihin ring kota kota ageng, makadi; Jakarta, Bogor, Depok, Bekasi, Bandung, Jogjakarta, Sumatera, mwah sane tiyosan. Mie Bangka kaadol akeh ring tepi margine miwah hotel tur restoran.

Napi Sani Minayang Mie Bangka Sareng Mie Sane Tiyosan?
Sane minayang kawentenan Mie Bangka sareng mie sane tiyosan inggih punika ri kalaning nganggen kecap manis. Mie Bangka nganggen kecap manis akedik kemanten, tur nganggen paduan lengis minyak ayam, kecap asin, uah, miwah merica antuk bumbu dasar mie. Kuah mie Bangka mawarna bening, inggih punika kaldu ayam.

Punapi Antuk Ngaryanin?

Panesang yeh ngantos ngerodok, rebus miengantos ngapung, lantas angkat tur tiriskan.
Genahang akedik lengis ayam mwah kecap asin ka tengahing lumur
Celepang mie sane sampun kamasak, lantas aduk ngantos rata.

Daftar Pustaka
Umah Buton pinaka umah adat Sulawesi Tenggara. Umah adat buton pertama kawangun olih raja Buton sané mapeséngan Rajaputri utawi Ratu Wa Kaa Kaa. Nguni umah adat buton puniki pinaka sarana nyinggihang raja antuk kramané sami. Ukiran sané kanggén mayasin umah adat buton akéhan marupa punyan-punyanan miwah beburon. Umah buton puniki marupa umah panggung sané madué raab antuk pelana kalih, punika mawinan umah buton dahat tegeh.

Tata Wangunan
Wangunan umah adat buton wénten papat tingkat. Makasami katlatarang sakadi ring sor puniki.

Umah buton nganggén makudang-kudang tiang ring pahan samping, akéhné kawéntenan tiang punika ketah nyinahang linggih sang sané nuénang umah punika.
Tingkat sané kapertama dahat linggah bandingin sareng tingkat (lantai) sané tiosan. Lantai sané kapertama kanggén genah nerima tamiu, genah sidang, kamar genah tamiuné sirep, miwah genah marayunan para tamiu sané rauh. Punika taler pinaka genah para sentana raja sané sampun grhasta, kamar raja, taler sentanané sané anom-anom.
Tingkat sané kaping kalih. Lantai kalih puniki wénten pat welas (14) kamar sané madué kawigunan matiosan. Lantai kalih kanggén pinaka ruang tamiu kulawarga, kantor, gudang, kamar kulawarga raja, saha aula.
Tingkat sané kaping tiga mawiguna pinaka genah maliang-liang para kulawarga.
Tingkat kaping papat kanggén pinaka genah nyemuh.

Katawahan (keunikan)
Wénten ukiran nanas ring muncuk raab. Punika nyinahang artos mungguing wantah raja sané dados kapajengin antuk pajeng kerajaan.
Pajeng punika pinaka pralambang rasa singgih krama majeng maharaja utawi panglingsir.
Ukiran buah nanas nyinahang teges kaselegan miwah kasukertan, artosipun iraga pinaka krama mangda setata seleg, setata kukuh teguh ring tetujon kauripan, miwah sabar.
Ukiran buah butun ring muncuk raab. Buah butun nyinahang artos karahajengan, kabakuhan, saha karahayuan.
Motif don nyinahang teges paiketan i manusa sareng Ida HYang Parama Kawi. Tata carané nampekin raga boya ja tios wantah setata éling ngaturang sembah bhakti.
Motif bungan tunjung, nyinahang artos kasucian, tegesipun nénten dados ngawi sané tidong-tidong sané nénten manut ring tata susila magama.
Ukiran naga taler kagenahang ring lebuh umah buton pinaka silih tunggil utsaha mangda kramané irika doh saking baya sané jagi nibénin.

Pustaka

Budaya Sulawesi Tenggara
Budaya Indonésia
Umah adat ring Indonésia
Ikan Bakar Manokwari inggih punika silih tunggil ajengan khas saking Manokwari, Papua. Irika ketah ajeng ikan bakar manokwari duaning genahé punika ring sisin segarané. Indiké punika mawinan Manokwari kaloktah mapaiketan ri sajeroning saluir budaya utawi pangupajiwané saking segara. Ikan bakar manokmari rasa basannyané matiosan duaning madaging sambel khas sané wantah sida kapanggihin ring Papua. Ngaryanang ikan bakar manokwari kaloktah sajeroning basa sané kanggén nyiam ulam punika. Sambelné matah kacakcak kasar saha madué rasa lalah sané tawah. Ikan bakar manokwari nénten nganggé bumbu kecap. Ikan bakar manokwari nginggilang rasa sambel matahné sané nyangluh, napimalih katimpalin sareng nasi anget-anget, don kemangi, wewehin antuk es juuk. Pastika kramané sané nyicipin punika pacang nagih malih ngrereh ikan bakar manokwari. Ikan bakar manokwari taler sampun sayaga ring makudang-kudang warung ajengan sané wénten ring manokwari, Papua. Pastika wisatawan sané malancaran ka manokwari nénten jangkep rasané yéning nénten nyicipin ikan bakar manokwari. Nganinin indik pangarga pastika nénten dahat mael duaning makasami bahan sané kanggé wit saking bahan lokal drika, inggihan punika saking ulamné, tabiané, miwah santiosan. Tiosan ring rasané sané pinih jaen, ikan bakar manokwari taler becik pisan majeng kakénakan padéwékan soang-soang, duaning punika akéh kandungan proteinné. Punika mawinan rikala numbas ikan bakar manokwari, pastika nénten pocol.

Bahan
Bahan-bahan sané kanggén ngaryanang ikan bakar manokwari inggih punika
Aukud ulam tongkol
Abulih juuk nipis
Tasik (uyah)
Wangen

Bahan-bahan sané kanggén ngaryanang sambelné inggih punika
Dasa katih tabia barak
Pitung bungkul bawang
Gula pasir
Tasik (uyah)

Tata Cara Nglebengin
Umbah bé tongkolé kanti kedas, campuhin yéh peresan juuk nipis, uyah, lan wangén. Aduk kanti rata, lantas depang sawetara limolas (15) menit.
Sambil ngantiang kanti limolas menit, siagayang adeng saha baha api cenik.
Tambus béné, utsahayang rikala nambus mangda setata sayaga, nenten ninggalin mangda nénten puun budang-badingang. Tambus kanti lebeng makakalih sisinné.
Ulig bahan ané anggo ngaé sambelné.
Siagayang bé ané suba matambus ento di duur piringé ané matatakan aji don biu lan duurné jangin utawi siam aji sambel ané suba maulig.

Pustaka

Sanganan tradisional Indonésia
Patung Bunda Maria Assumpta inggih punika patung pangarcanan Bunda Maria pinaka Theotokos sane kaindargamayang sampun ngamolihang genah sane becik tur kaangkat nuju swarga loka. Yening kacingak antuk kasuksman etimologi kruna assumpta ngranjing saking basa Latin sane mawit saking kruna assumere maduwe kasuksman "muatang majeng deweknyane pedidi" Punika macihna wantah Bunda Maria kaambil antuk putran idane pareragan, inggih punika Yesus Kristus. Punika patungnyane kasobyahang sakadi gumanti lunga ka swarga loka. Yening selehang malih saking katattwane, Gereja Katolik sampun netapang ketattwane puniki saking Paus Pius XII rikala ngamargiang Konstitusi Apostolik Munificentimus Deus tur katetapang duk pinanggal 1 Nopember 1950.

Kawentenan Doktrin Maria Assumpta
Nganutin sapunapi drsta sane wenten ring Gereja Katolik, sami prasida kacingak ring Tradisi Suci. Ring kawentenane mawiwit saking tulisan Apokrif sane mamurda Transitus Mariae. Rerehang malih ring satuane, wenten rasul sane mawasta Santo Thomas. Ida kautus antuk nginjil ring sawengkon India. Riantukan doh pamargine, ida tan uning sapunapi kahanan sane wenten ring Yerusalem. Nenten kauningin, wantah Bunda Maria sane wenten ring Yerusalem mantuk maring sunia loka. Nenten panjang paitungan, Santo Tomas ngunjar saking India rauh nuju Yerusalem, ragane prasida nyingakin bangbangan Bunda Maria tur sampun ngamolihang bangbangan idane sampun nenten wenten napi-napi. Kacingak ring tengahing bangbangan wantah wastran idane kemanten.

Saking caritane punika ring Gereja Katolik micayang pinget ring Bunda Maria sane gagelaran ida pinaka Bunda Allah punika, pinaka Maria Assumpta. Ragane embas nenten kabobotin antuk karma wasana sane kaon tur nenten papa pangembasan idane. Sangkaning pasuecane punika, ida seda nenten wenten wadagne malih, samaliha moksa kawentenan idane nenten wenten papa sane neket ring angga sariran Bunda Maria.

Pustaka

Katolik
Umah Kariwari inggih punika umah adat sané pinih tawah pinaka tatamian jagat Indonesiané sané wit saking Papua. Umah kariwari kawastanin tawah duaning irika lanang miwah istri kagenahang mapasahan yadiastun dados akulawarga. Sané lanang saha sentanané lannag-lanang magenah ring kariwari lanang, asapunika taler rabinnyané saha sentanané sané istri-istri magenah ring kariwari istri. Wangun umah kariwari dahating sederhana, mungguing nénten pati linggah saha wanguné sakadi oong, sakéwanten umah kariwari madué filosofi sané dahat teleb.

Filosofi
Silih tunggil sané mawinan umah kariwari punika alit, duaning mangda setata nyaga paiketan paturu kulawarga. Tiosan ring punika, taler pinaka utsaha ngrajegang saha ngwerdiang saluir budaya sané katami rauh mangkin saking para leluhurnyané, kantos taler ka pungkur wekas.
Umah kariwari kawangun olih lannag-lanang nganggén sistem ngayah saling tulungin. Sadurung ngwangun umah kariwari patut wénten nentuang dewasa ayu, mangda ngedohin mala sané pacang nibénin.
Umah kariwari madué lawangan utama saha ring ungkur nyinahang teges saluir napi sané ngranjing ka tengah taler ical mawali ka sisi, nénten pacang setata ring tengah maudekan.
Sajeroning kariwari, sang sané lannag kaurukang mangda sida prasida kukuh saha manados pahlawan sané nyaga kramanipun, asapunika taler sané istri-istri kaajahin saluir pakaryan sané pacang kaambil rikala sampun marabian.

Cecirén Khas
Ketahnyané rikala wengi ring tengahin paumahan nika katumbeg tanah sané kanggén ngaryannag api genah ngidu, ngangetin saluir anak sané wénten ring umah punika.

Kariwari madué asiki lawangan pinih alit, punika mawinan sang sané pacang ngranjing mangda nguntul akidik. Kaariwari taler nénten madué jendéla sané tetujoné ngelidin saking buron sané ganas saha ngicalang gesit.

Wangunané mawentuk limas segi delapan antuk raab sané mamuncuk. Segi delapan punika kawangun mangda sida kukuh naen angin nglinus saking kutus penjuru, punika taler raabné sané mamuncuk pinaka cihna kramané setata bhakti majeng leluhurné.

Kayu sané kanggén inggih punika kayu besi. Carang kayuné mawiguna mangda nyaga kaseimbangan wangunan saha naen raab mangda nénten kakeberang angin.

Umah adat kariwari madué tegeh kalih dasa kantos tigang dasa (20-30) méter, linggah wangunané kutus kantos roras meter. Kakepah dados tigang tingkat. Lantai kapertama pinaka genah malajah, lantai kaping kalih pinaka genah sirep saha ruang tamiu, punika taler lantai kaping tiga pinaka genah meditasi utawi ngaturang bhakti majeng sangkan paraning dumadi.

Pustaka

Budaya Papua
Budaya Indonésia
Umah adat ring Indonésia
Kethoprak inggih punika pinaka silih tunggil seni pertunjukan sané wit saking Jawa Tengah. Kruna Ketoprak saking piranti sane mawasta tiprak, kawastanin kadi punika duaning suarannyane prak...prak...prak. Yening selehin saking lengkarane ketoprak inggih punika kesenian marupa drama sane kalampahang olih kelompok ring panggung. Seni pertunjukan ketoprak masaih sareng pertunjukan wayang orang sakéwanten malianan lampah miwah téma sané kasolahang. Para yowanane nyuarayang piranti punika antuk nepak saha kairingin antuk tembang dolanan. Sajeroning sasolahan seni ketoprak, sandiwara kasarengin antuk tembang-tembang jawa, kairingin taler antuk gamelan. Tema ketoprak wénten akeh, inggihan marupa téma satua, wiracarita, sejarah, indik kauripan aab mangkin, taler wénten ngambil téma luar negeri. Ring pamentasané akéh madaging bebanyolan. Sue pamentasanne sawetara papat kantos nem jam. Yadiastun akeh wenten pauwahan utawi panglimbak sajeroning aab jagate mangkin, sakewanten pakem kesenian ketoprak nenten kaicalang. Sang sane ngripta kethoprak inggih punika Kanjeng Raden Tumenggung Wreksodinigrat duk warga siu domas sia dasa kutus (1898).

Kesenian ketoprak ketah mawiguna pinaka: sarana sajeroning ngamargiang upacara agama. Sane kaping kalih pinaka panglilacita, duaning sjaeroning pamentasan ketoprak punika taler wenten pabligbagan bebanyolan. Sane kaping untat taler pinaka sarana kanggen malajah, duaning sajeroning pabligbagan sane wenten ring ketoprak taler ngicen pawarah-warah sane dahating mautama majeng kauripan.

Lakon
Wenten adasa lakon kethoprak minakadi Rara Hoyi, Karang Saambong, Pangeran Raditya, Samboja Kapugeran, Angreni, Brubuh Pati, Ndepati Bumi Pertiwi, Nyah Yjoen, miwah Ki Ageng Suryo Mentaram. Para lampah utawi tokohne ketah nganggen busana adat jawa. Basa sane kanggen taler sampun keni ius globalisasi, dumun ngangge basa jawa mangkin sampun akeh ngangge basa Indonesia ri sajeroning pementasan.

Ceciren
Tema carita sane kabaktayang akeh, minakadi saking satua, babad, sejarah, miwah sane tiosan.
Nenten nganggen naskah utawi skenario
dramatik lampah mapaiketan ring wayang kulit purwa
Paabligbagan sane wenten ring lalampahan wantah improvisasi
Tata wiraga nenten ngangge pakem
Tata payasan saha busanane sakadi lampah nyata
nganggen gamelan Jawa
nganggen keprak miwah tembang
Runtutan caritane sakadi lelampahan biasa, madaging alur, tokoh, latar, tema, saha piteket

Pustaka

Budaya Indonésia
Jawa Tengah
Kepiting Soka inggih punika wantah silih sinunggil soroh yuyu sane wenten ring wewengkon sane tropis, inggih punika sakadi ring wana prapat. Yening rerehang malih, yuyune puniki mawit saking kepiting bakau sane sampun makiles utawi ngentosang kulit. Yuyune puniki maduwe angga sane lembek, kulitnyane puniki kari muda, punika sane ngawinang sakdi punika.

Ngupapira Kepiting Soka
Yuyu soka sane mawit saking yuyu prapat sane sampun makiles antuk kulit sane anyar puniki prasida maurip ring piranti konvensional sakadi piranti kandang, tambak, miwah kalebang ring pasihe. Yening ring kandang, wenten punika tetikasipun. Kandang sane kaanggen patut maduwe petekan ngamanutin antuk kawigunanyane. Wenten sane marupa Kandang Apung sane maduwe petekan 4x6 m2, Sangkar Massal mapetek 1x0,6x1m3 miwah Kolam Moulting inggih punika petekane wantah1x2x1,2m3. Salanturnyane wantah tetadahan burone puniki. Napi sane dados kawehang wantah ikan rucah utawi be sane tiosan makehnyane kalih wehan, rikala semeng miwah ring sandene. Punika ngalantur antuk makehnyane wantah 20 kg.

Selanturnyane wantah ngupapira yuyune mangda sida becik kawentenannyane. Yuyune sane wenten ring kandang mangda sida kauratiang tadahannyane, riantukan yuyu soka punika prasida nadah sesamennyane. Yening sakadi punika, pastika pacang kedik dadosnyane riantukan sampun telas yuyune saling tadah. Selanturnyane yuyu prapat sane sampun makiles sumangdane sigra katelebin antuk toya. santukan yening nenten sakadi asapunika, yuyune pacang ngatosang malih kulitnyane tur kirang gunane. Yening sampun sami makules, yuyu sokane prasida ajeng tur kaadol ring soang-soang pasar.

Pustaka
Wayang rumput inggih punika silih tunggil seni pertunjukan khas Purbalingga. Wayang rumput puniki witnyane saking basa Jawa inggih punika "wayang suket". Wayang suket marupa wayang kulit sane kanggen pinaka sarana nyinahang budaya adiluhung Jawa majeng alit-alite. Ring wawidangan désa, wayang suket ketah kalampahan olih alit-alit utawi yowana rikala maubuhan ring tegal utawi carik. Wangun utawi struktur wayang suket Mbah Gepuk kakapah dados tiga inggih punika:

Pahan duur utawi sirah. Pahan puniki kakaryanin antuk tiga soroh anyaman inggih punika gedheg, kelabangan, saha tikaran.
Pahan tengah utawi awak. Tangan saha wadukne marupa wayang kulit sane ketah kauningin, sakewanten sane minayang inggih punika payasan, sakadi gelang. Pahan puniki taler ngangge tiga anyaman sakadi ring pahan duur wawu.
Pahan sor, niki taler marupa sakadi wayang kulit kawewehin antuk variasi ornamen sane mawinan kacingak ngulangunin. Ring pahan sor puniki nganggen papat soroh anyaman inggih punika gedheg, kelabangan, tikaran, miwah umah nyawan (sarang lebah).

Sejarah (wiwilan)
Wenten kocap reke silih tunggil petani saking Desa Wlahar, Rembang, Purbalingga, mawasta Kasan Wikrama Tunut (Mbah Gepuk) maderbe manah ngaryanang wayang saha manados dalang. Sakewanten, duaning ipun molihang pikobet sangkaning ajin kulit sampi mael. Punika mawinan ipun madue ide kreatif ngaryanang wayang saking padang-padang sane mentik ring wewidangan desane, padang-padang punika kawentuk marupa wayang kulit. Mbak Gepuk nganggen padang kasuran ngaryanang wayang. Soroh padang punika wantah mentik rikala bulan Sura ring panglong Jawa. Soroh padang puniki wantah pateh wentuknyane sareng padang tiosan, sakewanten lebih kukuh nenten dangan pegat saha ring tengah donne madaging bolong. Manut Mbah Gepuk, padang punika maderbe teges, nenten wantah pinaka padang biasa. Mbak Gepuk nyingakinpadang punika wentukne marupa wayang. Seni pertunjukan wayang rumput puniki raris prasida kaloktah kantos ring wewidangan kerajaan taler kramane sami.

Tata Cara Ngaryanang
Rikala ngaryang wayang suket puniki kapilih padang-padang sane manut majeng sikutan. Yening jagi makarya wayang sane ageng, padang sane kanggen taler nginutin, punika taler tungkalikane.
Anggen sikut normal wayang suket puniki ketah nganggen sawetara tigang atus (300) katih padang.
Sadurung ngulat, carang-carang padang kemem dumun sawetara ajam mangda layu.
Padang sane sampun layu punika raris kapantig-pantigang mangda dangan rikala ngulat manados wayang.
Dudonan rikala ngulat wayang puniki nganggen papat teknik anyaman, sakadi anyaman sarang lebah, anyaman gedheg anggen pahan tangan, anyaman kalabangan kanggen sirahne, miwah anyaman tikaran anggen kail ring ungkur sirah.

Pustaka

Budaya Indonésia
Kabupatén Purbalingga
Bénténg Hwaseong utawi Suwon Hwaseong inggih punika Bénténg Koréa sané mangiterin pusat kota Suwon, ibu kota propinsi Gyeonggi, ring Koréa Kelod. Kaadegang saking warsa 1794 ngantos 1796 olih Raja Jeongjo saking dinasti Joseon antuk nampi miwah minghormatin layon ajikné, Rajaputra Sado. Sané sampun kaéksekusi antuk cara kakurung urip ring peti beras olih ajikné pedidi Raja Yeongjo sesampun wangdé manutin sesanané antuk ngamatiang angga. Magenah ring kelod Seoul miwah ngacakupin makéhan pusat kota Suwon, bénténg punika ngacakupin puri Raja Jeongjo, Haenggung. Bénténg miwah puri katutup punikk katetapang dados Situs Tetamian Jagat olih UNESCO ring warsa 1997. Puniki madaging akéh wangunan pawigunaan puri, tembok pawates, papat kori utama, miwah kalih jelanan toya ring duur Tukad Suwoncheon, Tukad utama Suwon, sané ngentasin pusat benteng.

Pustaka